Škola u prirodi

Dana 19.3.2014 u 8 sati ujutro krenuli smo ispred škole, autobusom u školu prirode pospana lica ali vrlo uzbuđeni pozdravili smo se sa roditeljima i krenuli. U autobusu je bilo lijepo, svirala je glazba neki su spavali, neki pjevali i pričali.

Oko podneva stigli smo u Đakovo gdje smo obišli đakovačku katedralu najstariju u Hrvatskoj koja je građena u 16. stoljeću. Poslije obilaska katedrale obišli smo državnu ergelu gdje smo vidjeli lipicance i pastuhare koje je posjetila čak i elizabeta II. Tamo smo saznali da i konji imaju tajne. Predvečer stigli smo u naš hotel „Park“ Našice gdje smo se već pomalo umorni od puta raspakirali, večerali i otišli spavati.

Drugi dan našeg putovanja posjetili smo grad Osijek, starog imena Mursa gdje smo posjetili crkvu sv. Petra i Paula to osječku tvrđu i Kopački rit bogat ribama, pticama i drugim životinjama kroz koji smo se vozili brodom. Vratili smo se u hotel na večeru. Nakon večere zabavljali smo se u disku koji smo platili i dobili besplatno piće, zabavljali, plesali i pjevali. Umorni od plesa otišli smo spavati.

Treći dan obišli smo Našice, samostan sv. Antuna Padovskoga i prekrasan dvorac obitelji Pejačević, te kasnije posjetili privatan zoo vrt u kojem je naša hrabra i lijepa učiteljica držala kraljevsku kalifornijsku zmiju. Neki od nas bili su jednako hrabri. Vratili smo se u hotel i ostatak vremena proveli za uređivanje za izbor miss i mistera koji se tu večer održalo. Predzadnjeg dana krenuli smo u bizovačke toplice koje na našu žalost nisu radile pa smo otišli na osječki bazen gdje smo se skoro cijeli dan kupali zabavljali i naprosto uživali.

Došao je i posljednji dan našeg prekrasnog i uzbudljivog putovanja Slavonijom. Obišli smo u grad Požegu i pomalo tužni krenuli kući. Ovo putovanje za sve nas je bilo je jedno od najljepših, veoma uzbudljivo i vjerujem da ćemo ga još dugo pamtiti. Cijelo ovo putovanje i razni posjeti Slavonijom i povratak kući bio je prilično uzbudljiv.

Ema Vrčković, 4.b